cyanic-selkie/wikianc huggingface dataset:
Hard rock
Počiatky (60. roky 20. storočia)
Ku koncu desaťročia začal vznikať odlišný štýl hard rocku, keď sa objavili kapely ako Led Zeppelin, ktorí začali mixovať hudbu raných rokenrolových kapiel s náročnejšími formami blues rocku a acid rocku (predovšetkým na svojich prvých dvoch albumoch Led Zeppelin a Led Zeppelin II – obidva vydané 1969); a Deep Purple, ktorí prerazili so svojím štvrtým a jednoznačne tvrdším albumom In Rock (1970). Významný bol tiež Paranoid (1970) od Black Sabbath, ktorý kombinuje gitarové riffy s disonanciou, a tiež obsahuje otvorenejšie narážky na okultizmus a prvky gotického hororu. Tieto všetky tri kapely mali nesmiernu zásluhu na rozvoji heavy metalu, ale keď začal metal ešte väčšmi zosilňovať intenzitu hudby, a kapely ako Judas Priest, ktoré prišli po Sabbatoch, smerovali do mnohokrát „temných a hrozivejších“ oblastí, hard rock ostával samopašnou a pohodovou muzikou.
Rozmach (70. roky 20. storočia)
Na začiatku 70. rokov Rolling Stones vycibrili svoj hardrockový sound, čo sa prejavilo na albume Exile on Main St. (1972). Aj keď spočiatku bol tento album prijímaný s rozpačitými pocitmi, dnes je podľa kritika Steva Erlewina „vo všeobecnosti považovaný za jednu z najlepších platní Rolling Stones“. Tento sound, založený na tvrdých riffoch, ďalej rozvíjali na albumoch It's Only Rock 'n' Roll (1974) a Black and Blue (1976). Led Zeppelin začali na nahrávkach Led Zeppelin III (1970) a Led Zeppelin IV (1971) experimentovať s prvkami world music a folku. Na štvrtom albume sa nachádza skladba „Stairway to Heaven“, ktorá patrí k najhranejším piesňam v americkom rozhlase. Deep Purple naďalej pomáhali definovať hard rock, predovšetkým svojím tretím albumom Machine Head (1972), ktorý obsahoval skladby „Highway Star“ a „Smoke on the Water“. V roku 1975 z kapely odchádza gitarista Ritchie Blackmore a zakladá skupinu Rainbow, a rok nato, po rozpade Deep Purple, zakladá spevák David Coverdale skupinu Whitesnake. V roku 1970 vydávajú The Who platňu Live at Leeds, ktorá býva považovaná za prototyp živých hardrockových nahrávok, a rok nato vydávajú svoj povestný album Who’s Next, na ktorom skĺbili tvrdý rock a značné používanie syntetizátorov. Nasledujúce albumy, Quadrophenia (1973) a The Who by Numbers (1975), Who Are You (1978), boli tiež založené na tomto sounde, posledne spomínaný bol zároveň posledným albumom, na ktorom účinkoval bubeník Keith Moon, ktorý skonal rok nato.
thumb|left|Deep Purple v roku 1976.
Medzi nové nádejné britské kapely patril počin Free so svojou jedinečnou skladbou „All Right Now“ (1970), ktorá sa zaradila medzi najhranejšie rádiové hity v Británii aj v Spojených štátoch. Keď sa kapela roku 1973 rozpadla, spevák Paul Rodgers sa pridal k superskupine Bad Company, ktorá so svojím rovnomenným debutovým albumom (1974) zožala celosvetový úspech. V roku 1970 debutovala škótska skupina Nazareth rovnomenným albumom, vytvoriac tak zmes hard rocku a popu, ktorú naplno zdokonalili na nesmierne populárnej platni Hair of the Dog, obsahujúcej prototyp power balady – pieseň „Love Hurts“. Už Led Zeppelin a Deep Purple vnášali do svojej tvorby progresívne prvky, avšak za skutočne progresívno-hardrockové možno označiť skôr skupiny typu Uriah Heep a Argent. Na počiatku 70. rokov si v Británii určitú priazeň publika vydobyla skupina Queen, avšak medzinárodné uznanie si kapela získala až s nahrávkami Sheer Heart Attack (1974) a A Night at the Opera (1975), ktoré boli charakteristické viachlasným spevom, zdvojenými gitarami a zmesou hard rocku s heavy metalom, progresívnym rockom a dokonca s operou. A Night at the Opera obsahoval singel „Bohemian Rhapsody“, ktorý vydržal deväť týždňov na prvom mieste anglických hitparád.
Alice Cooper, americký priekopník strašidelného rocku, dosiahol úspech v strednom prúde populárnej hudby, keď sa so svojím albumom School’s Out (1972) dostal do prvej desiatky albumovej hitparády. Rok nato vydávajú blues-rockeri ZZ Top svoju klasickú nahrávku Tres Hombres, Aerosmith svoj rovnomenný debut a s debutovými albumami prichádzajú taktiež južanskí rockeri Lynyrd Skynyrd a protopunkeri New York Dolls. Všetky tieto nahrávky jasne demonštrujú rozmanité vývojové trendy v hardrockovom žánri. V roku 1973 vydáva svoj debut Montrose, kapela medzi ktorej členov patril talentovaný inštrumentalista Ronnie Montrose a spevák Sammy Hagar, a ktorá bola prvou americkou hardrockovou kapelou, ktorá preukázateľne narušila britskú dominanciu v tomto žánri. Kiss, osvojac si teatrálnosť Alica Coopera a vzhľad New York Dolls, vytvoriac tak svoj svojrázny imidž, prerazili so svojím živým dvojalbumom Alive! roku 1975 a pomohli preniesť hard rock do epochy štadiónového rocku. V polovici 70. rokov dosiahli Aerosmith veľký komerčný a umelecký úspech, keď vydali albumy Toys in the Attic (1975) a Rocks (1976), ktoré sa v americkej albumovej hitparáde dostali na 11. a 3. priečku. Blue Öyster Cult, skupina založená koncom 60. rokov si osvojila niektoré prvky, ktoré zaviedli Black Sabbath; prerazila svojím živým albumom On Your Feet or on Your Knees (1975), za ktorý získala zlatú platňu, nato nasledoval platinový Agents of Fortune (1976), obsahujúci šláger „(Don't Fear) The Reaper“, ktorý sa dostal na 12. priečku v hitparáde Billboard. Journey vydávajú svoj rovnomenný debut v roku 1975 a rok nato prichádza s nesmierne úspešným debutovým albumom skupina Boston. V tom istom roku zažívajú úspech hardrockové kapely, ktoré majú ženských členov: Heart vydávajú nahrávku Dreamboat Annie a The Runaways debutujú s rovnomenným albumom. Zatiaľ čo Heart svoj hardrockový sound dopĺňali o prvky folk rocku, The Runaways sa väčšmi orientovali na mix punk rocku a hard rocku. Z detroitskej garage-rockovej scény sa vynorila skupina The Amboy Dukes, ktorá sa preslávila psychedelickým hitom bodujúcim v Top 20 „Journey to the Centre of the Mind“ (1968). Ted Nugent, gitarista skupiny, po tom čo rozpúšťa kapelu, sa vydáva na vlastnú sólovú dráhu a medzi rokmi 1975 a 1978 získava multiplatinové ocenenia za všetky svoje po sebe nasledujúce albumy.
Okrem Británie a Spojených štátov sa hard rock rozvíjal aj v iných krajinách. Kanadské trio Rush vydalo v rokoch 1974-75 tri jednoznačne hardrockové albumy (Rush, Fly by Night a Caress of Steel), načo sa skupina vydala progresívnejším smerom. Írska kapela Thin Lizzy, založená koncom 60. rokov, najväčšmi prerazila v roku 1976 so svojím hardrockovým albumom Jailbreak a celosvetovým hitom „The Boys Are Back in Town“, ktorý sa v britskom rebríčku vyšvihol na ôsmu priečku a v USA na dvanástu. Ich štýl, charakteristický dvoma navzájom súperiacimi gitaristami nezriedka hrajúcimi harmonické sólové party, neskoršie značne ovplyvnil mnohé kapely. Komerčný a bezpochyby aj umelecký vrchol dosiahli s nahrávkou Black Rose: A Rock Legend (1979). Príchod nemeckej skupiny Scorpions vypovedal o geografickej expanzii žánru. V Austrálii založení AC/DC si svojím redukovaným, drsným štýlom, bohatým na riffy, obľúbeným taktiež u punkerov, začali získavať medzinárodné uznanie od roku 1976. Ich nahrávky Let There Be Rock (1977) a Highway to Hell (1979) získali multiplatinové ocenenia. Punkovými ideálmi sa nechali inšpirovať tiež heavymetalové skupiny ako Motörhead, zatiaľ čo Judas Priest pominuli posledné prvky bluesu vo svojej tvorbe, čím naďalej diferencovali hard rock a heavy metal a stáli pri zrode Novej vlny britského heavy metalu, zastúpenú kapelami Iron Maiden, Saxon a Venom.
thumb|left|Eddie Van Halen.
S narastajúcou obľubou disca v Spojených štátoch a punk rocku v Británii začína hard rock koncom desaťročia strácať svoje dominantné postavenie v strednom prúde. Disco si získalo rôznorodé publikum a punk očividne prebral rebelskú povahu, ktorá bola kedysi príznačná pre hard rock. Rané punkové kapely ako The Ramones boli kategoricky proti bubeníckych a dlhým gitarovým sólam, ktoré charakterizovali štadiónový rock, takže takmer všetky ich skladby nepresahovali dĺžku dvoch minút a gitarové sóla neobsahovali. Napriek tomu sa neprestali objavovať nové rockové kapely a tržby nahrávacích spoločností ostali aj v 80. rokoch vysoké. V roku 1977 debutovala hviezdna kapela Foreigner, ktorá v období prvej polovice 80. rokov vydala niekoľko platinových albumov. S pomocou kapiel z amerického stredozápadu ako Kansas, REO Speedwagon a Styx sa tvrdý rock na stredozápade udomácnil ako forma štadiónového rocku. V roku 1978 vzišla z losangeleskej hudobnej scény skupina Van Halen, založená okolo talentovaného sólového gitaristu Eddieho Van Halena. Eddie spopularizoval gitarovú techniku obojručných príklepov a uvoľnení, zvanú tapping, čo predviedol v skladbe „Eruption“ na albume Van Halen. Tento album významne prispel k tomu, že z hard rocku sa, po explózii punku a disca, stal opäť populárny žáner, a taktiež znovu zadefinoval a vyzdvihol úlohu elektrickej gitary.
Éra glam metalu (80. roky 20. storočia)
Začiatok 80. rokov prináša so sebou významné zmeny v smerovaní a obsadení zavedených hardrockových kapiel: umierajú Bon Scott, spevák AC/DC, a John Bonham, bubeník Led Zeppelin. Bezprostredne nato sa Zeppelin rozpadol, avšak AC/DC nahrávajú album Back in Black (1980) s novým spevákom, Brianom Johnsonom. Stal sa piatym najpredávanejším albumom všetkých čias v USA, a tretím najpredávanejším na svete. V roku 1979 sa Black Sabbath rozišli s pôvodným spevákom Ozzym Osbournom a nahradili ho Ronniem Jamesom Diom, bývalým členom skupiny Rainbow, čo kapele dodalo nový sound a znamenalo obdobie tvorivého rozletu a popularity, počnúc albumom Heaven and Hell (1980). Osbourne začal svoju sólovú dráhu s albumom Blizzard of Ozz (1980), na ktorom účinkuje americký gitarista Randy Rhoads. Niektoré kapely, napríklad Queen, sa odtrhli od svojich hardrockových koreňov a vydali sa smerom k pop rocku, zatiaľ čo iné kapely, medzi inými napríklad Rush s albumom Moving Pictures (1981), sa k hard rocku začali vracať. Vznik thrash metalu, ktorý skombinovaním heavy metalu s prvkami hardcore punku, niekedy okolo roku 1982 vytvorili skupiny ako Metallica, Anthrax, Megadeth a Slayer, napomohol k vzniku extrémneho metalu a k ďalšiemu odďaľovaniu heavy metalu od hard rocku, aj keď mnohé tieto skupiny alebo ich členovia neprestávali nahrávať niektoré skladby, ktoré mali bližšie k hardrockovému soundu. Kiss sa vzdialili od svojich hardrockových koreňov a vydali sa smerom k pop metalu: v roku 1983 odhadzujú svoje masky a vydávajú album Lick It Up, načo si osvojili vizuálne a zvukové prvky glam metalu, čo predviedli na albume Animalize (1984), ktorý spolu s predošlým albumom znamenal návrat ku komerčnému úspechu. Pat Benatar bola jednou z prvých žien, ktoré v hard rocku dosiahli komerčný úspech; jej tri po sebe nasledujúce albumy vydané medzi rokmi 1980 a 1982 sa dostali do Top 5.
Skupina Def Leppard, často zaraďovaná do Novej vlny britského heavy metalu, v roku 1981 vydala svoj druhý album High 'n' Dry, kombinujúci glam rock s heavy metalom, čím definovali hardrockový sound nasledujúceho desaťročia. Nasledujúca nahrávka Pyromania (1983) sa v americkým rebríčkoch vyšvihla na druhé miesto a single „Photograph“, „Rock of Ages“ a „Foolin’“ sa s pomocou nastupujúcej MTV dostali do Top 40. Album znamenal silný zdroj inšpirácie pre mnohé, predovšetkým kalifornské, glammetalové skupiny, ktoré ho napodobňovali. Nasledoval úspech ďalších amerických skupín ako Mötley Crüe s nahrávkami Too Fast for Love (1981) a Shout at the Devi (1983) a, ako štýl naberal na význame, tiež ďalších skupín ako Ratt, White Lion, Twisted Sister a Quiet Riot. Metal Health (1983) od Quiet Riot bol jedným z prvých glammetalových albumov, a bezpochyby prvých heavymetalovým albumom vôbec, ktorý sa dostal na prvé miesto v albumovej hitparáde Billboard, čím sa otvorila cesta pre komerčný úspech nasledujúcich kapiel.
V polovici 80. rokov nastáva určitá obroda zavedených kapiel. Po osemročnom odlúčení sa dávajú znovu dohromady Deep Purple v klasickej zostave ako na albume Machine Head a vydávajú album Perfect Strangers (1984), ktorý sa dostal na piate miesto v anglickej hitparáde, na druhé v Nórsku a v rebríčku Billboard 200 v USA obsadil 17. priečku. Po neuspokojivom predaji svojho štvrtého albumu Fair Warning sa Van Halen v roku 1982 opäť dostávajú do Top 5 s nahrávkou Diver Down a s nasledujúcou platňou, 1984, dosahujú vrchol svojho komerčného úspechu: album sa umiestnil na druhej priečke v albumovej hitparáde Billboardu a singel „Jump“ dosiahol prvé miesto v rebríčku Billboard Hot 100 a vydržal tam sedem týždňov. Nastupujúci fenomén hudobných televízií dopomohol k značnému úspechu kapelám založeným v predošlých desaťročiach. Medzi prvé takéto kapely patrili ZZ Top, ktorí pridali do svojho blues rocku prvky Novej vlny, a nahrali niekoľko veľmi úspešných šlágrov, počnúc skladbou „Gimme All Your Lovin’“ (1983), čo napomohlo ich albumom Eliminator (1983) a Afterburner (1985) dosiahnuť diamantovú a multiplatinovú platňu. Ďalší interpreti si opätovne vydobyli úspech v singlových rebríčkoch s power baladami, napríklad REO Speedwagon zabodovali s „Keep on Loving You“ (1980) a „Can't Fight This Feeling“ (1984), Journey s „Don't Stop Believin‘“ (1981) a „Open Arms“ (1982), Foreigner mali hity ako „I Want to Know What Love Is“, Scorpions zase „Still Loving You“ (obe 1984), Heart mali úspech so skladbami „What About Love“ (1985) a „These Dreams“ (1986), a Boston vydali pieseň „Amanda“ (1986).
Tretí album Bon Jovi, Slippery When Wet (1986), sa vyznačoval zmesou hard rocku a popovej senzitívnosti a vydržal na čele rebríčka Billboard 200 osem týždňov. Predalo sa z neho 12 miliónov kópií a tiež sa stal prvým hardrockovým albumom, ktorý mal tri single v rebríčku top 10 – dva z nich sa dostali dokonca na prvé miesto. Albumu sa pripisuje zásluha na tom, že žáner si získal nových poslucháčov, predovšetkým ženy, i keď muži naďalej ostávali prevažnými poslucháčmi a interpretmi tejto hudby, a tiež vydláždil cestu do MTV a dopomohol ku komerčnému úspechu mnohých kapiel koncom desaťročia. Hymnický album The Final Countdown (1986) švédskej skupiny Europe sa stal medzinárodným hitom, keď sa vyšvihol na ôsmu priečku v amerických rebríčkoch a v ďalších deviatich krajinách sa dostal do prvej desiatky. V tomto období sa začali dostávať do popredia americké hardrockové partie väčšmi ovplyvnené glamom, keď v roku 1986 Poison i Cinderella vydávajú svoje multiplatinové debutové nahrávky. V roku 1986 Van Halen prichádza s nahrávkou 5150, prvým albumom s novým spevákom Sammym Hagarom – na čele americkej hitparády sa udržal tri týždne a predalo sa z neho viac než 6 miliónov kópií. V druhej polovici 80. rokov sa v Spojených štátoch hard rock stal najvýnosnejšou formou komerčnej populárnej hudby.
Zavedené kapely profitovali z komerčného úspechu žánru. S rovnomenného albumu Whitesnake sa predalo viac než 17 miliónov kópií, čím prekonal akýkoľvek album Coverdale alebo Deep Purple, aký bol či už predtým alebo potom vydaný. Nachádzala sa na ňom rocková hymna „Here I Go Again ‘87“, ktorá sa zaradila do anglického rebríčku top 20. Nasledujúci album Slip of the Tongue (1989) získal platinové ocenenie, avšak kritici Steve Erlwine a Greg Prato vyhlásili, že, „po nesmiernom úspechu albumu Whitesnake išlo o obrovské sklamanie.“ Comebackovým albumom Aerosmith, Permanent Vacation (1987), sa v histórii kapely začalo obdobie znovu získanej popularity, ktoré malo trvať nasledujúce desaťročie. Crazy Nights (1987) od Kiss bola najúspešnejšia nahrávka skupiny v USA od roku 1979, a v Británii išlo o vôbec najúspešnejšiu nahrávku v celej histórii kapely. Albumom Girls, Girls, Girls (1987) pokračoval komerčný úspech Mötley Crüe a Def Leppard svojím Hysteria (1987) dosiahli komerčný vrchol svojej kariéry, keď sedem skladieb z tohto albumu dobylo špičky hitparád (v rámci hard rocku ide o rekord). Guns N’ Roses vydali svoj debutový album Appetite for Destruction (1987), ktorý sa stal najlepšie sa predávajúcim debutovým albumom všetkých čias. Z tohto albumu, ktorý sa oproti väčšine glammetalových albumov vyznačoval „ráznejším“ a „surovejším“ soundom, sa tri single dostali do top 10, vrátane skladby „Sweet Child O’ Mine“, ktorá obsadila prvú priečku rebríčku Billboard Hot 100. V tomto období prežívajú niektoré glamrockové kapely založené v polovici 80. rokov, ako White Lion a Cinderella, svoj najväčší úspech; albumy týchto dvoch kapiel, Pride (1987) a Long Cold Winter (1988), získali multiplatinové ocenenia a vyprodukovali celý rad hitov. Medzi zvlášť úspešné nahrávky konca 80. rokov patrili albumy ako New Jersey (1988) skupiny Bon Jovi, OU812 (1988) od Van Halen, Open Up and Say... Ahh! (1988) od Poison, Pump (1989) od Aerosmith, a Dr. Feelgood, komerčne najúspešnejší album Mötley Crüe. Z albumu New Jersey sa päť singlov dostalo do top 10, čo bol v rámci hard rocku rekord. Koncom 80. rokov sa objavila posledná vlna glamrockových kapiel, reprezentovaná kapelami ako Extreme, Warrant Slaughter a FireHouse. , ktorá si vydobyla úspech multiplatinovými nahrávkami a hitmi. Taktiež Skid Row vydáva svoj rovnomenný debutový album (1989), ktorý sa v hitparáde Billboard 200 umiestnil na 6. priečke, avšak patrili medzi posledné veľké kapely, ktoré sa objavili v ére glam rocku.
Grunge a Britpop (90. roky 20. storočia)
Do 90. rokov hard rock vstúpil ako dominantná forma komerčnej hudby. Dokazovali to multiplatinové nahrávky The Razor’s Edge od AC/DC (1990), Use Your Illusion I a Use Your Illusion II od Guns N’ Roses (1991), No More Tears od Ozzyho Osbourna (1991), a For Unlawful Carnal Knowledge od Van Halen (1991). Na dôvažok, The Black Crowes vydávajú svoj debutový album Shake Your Money Maker (1990) obsahujúci bluesovo rokenrolový sound, z ktorého sa predalo päť miliónov kópií. V roku 1992 nasledovala po úspechu albumu Hysteria nahrávka Adrenalize od Def Leppard, ktorá získala multiplatinu, vzišli z nej štyri single v Top 40 a v americkom albumovom rebríčku sa držala na prvom mieste päť týždňov.
Síce týchto niekoľko kapiel si začiatkom 90. rokov získavalo úspech a popularitu, komerčný úspech si začali získavať alternatívne štýly ako grunge v Spojených štátoch a Britpop v Británii. Začalo to byť očividné predovšetkým po vydaní albumu Nevermind od Nirvany (1991), ktorý skombinovaním prvkov hardcore punku a heavy metalu vytvoril „špinavý“ sound, charakteristický silným gitarovým skreslením, nezreteľnosťou a spätnou väzbou, zároveň s temnejšími námetmi textov oproti svojim „vlasatým“ predchodcom. Väčšina grungeových kapiel síce svojím soundom ostro kontrastovala s komerčným hard rockom, avšak určité skupiny ako Pearl Jam, Alice in Chains, Mother Love Bone a Soundgarden boli značne ovplyvnené rockom a metalom 70. a 80. rokov, a skupine Stone Temple Pilots sa dokonca podarilo vytvoriť z alternatívneho rocku formu štadiónového rocku. Avšak všetky grungeové kapely mali jedno spoločné: vyhýbali sa oslavovaniu mužnosti, hymnickosti a posadnutosti módou, teda vlastnosťami spájanými predovšetkým s glam metalom. V Británii vynikali spomedzi britpopových kapiel polovice 90. rokov svojím hardrockovým soundom Oasis.
V novom komerčnom ovzduší sa rozpadávajú glammetalové partie ako Europe, Ratt, White Lion a Cinderella, a Whitesnake si roku 1991 dávajú pauzu. Mnohé z týchto kapiel sa síce koncom 90. rokov a začiatkom 1. dekády 21. storočia dajú opäť dohromady, avšak už nikdy nedosiahnu taký komerčný úspech ako v 80. a začiatkom 90. rokov. Ďalšie skupiny ako Mötley Crüe a Poison prechádzajú obdobím personálnych zmien, čo ovplyvnilo životaschopnosť týchto kapiel v tomto desaťročí. V roku 1995 Van Halen prichádzajú s multiplatinovým albumom Balance, ktorý je posledným albumom skupiny, kde spieva Sammy Hagar. Roku 1996 sa nakrátko vracia David Lee Roth a jeho nástupcu Garyho Cheroneho, bývalého člena skupiny Extreme, vyhodia zo skupiny hneď po vydaní neúspešného albumu Van Halen III, načo Van Halen až do roku 2004 prestávajú aj koncertovať, aj nahrávať nový materiál. Takisto z pôvodnej zostavy Guns N’ Roses nezostal kameň na kameni. Bubeníka Stevena Adlera vyhodili zo skupiny roku 1990, gitarista Izzy Stradlin odišiel koncom roku 1991 po tom, čo so skupinou nahral Use Your Illusion I and II. Napätie medzi ostatnými členmi skupiny a spevákom Axlom Roseom pokračovalo po vydaní albumu coververzií The Spaghetti Incident? v roku 1993. Gitarista Slash odchádza v roku 1996, v roku 1997 ho nasleduje basgitarista Duff McKagan. Axl Rose, jediný pôvodný člen, spolupracoval s neustále sa meniacou zostavou na nahrávaní albumu, ktorého dokončenie trvalo viac než pätnásť rokov.
Niektoré zavedené kapely si naďalej užívali komerčný úspech, napríklad Aerosmith so svojimi multiplatinovými albumami, ktoré dosiahli vrchol albumového rebríčka: Get a Grip (1993), z ktorého sa štyri single dostali do Top 40 a stal sa celosvetovo najpredávanejším albumom skupiny (predalo sa z neho viac než 20 miliónov kópií); a Nine Lives (1997). V roku 1998 Aerosmith vydali skladbu „I Don’t Want to Miss a Thing“, ktorá debutovala na prvom mieste v rebríčku Billboard Hot 100 ako vôbec jediná hardrocková skladba v histórii. AC/DC splodili album Ballbreaker (1995), ocenený dvojitou platinou. Bon Jovi zaujali pozornosť svojho hardrockového publika piesňami ako „Keep the Faith“ (1992), avšak dosiahli úspech tiež v žánri adult contemporary, s top 10 baladami ako „Bed of Roses“ (1993) a „Always“ (1994). Metallica sa na albumoch Load (1996) a ReLoad (1997), z ktorých sa predalo z každého len v USA viac než 4 milióny kópií, začala uberať smerom k melodického rocku a blues-rocku. Po tom čo sa pôvodné grungeové kapely v polovici 90. rokov stiahli do úzadia, nastupujú post-grungeové kapely. Napodobovali síce postoje a hudbu grungeu, predovšetkým intenzívne, skreslené gitary, avšak väčšmi sa orientovali na rádiovú produkciu, inšpirovanú tradičným hard rockom. Medzi najúspešnejšie patrili počiny ako Foo Fighters, Candlebox, Live, Collective Soul, Austrálčania Silverchair a Angličania Bush, ktorí všetci upevnili post-grunge ako komerčne jeden z najúspešnejších štýlov konca 90. rokov. Podobne, niektoré post-Britpopové skupiny, ktoré vznikli v dobe nástupu Oasis, napríklad Feeder a Stereophonics, si osvojili hardrockový alebo „popmetalový“ sound.
Pozostatky a obroda (2000-súčasnosť)
Niekoľko hardrockových kapiel zo 70. a. 80. rokov si dokázalo udržať úspech počas celej svojej kariéry. Bon Jovi stále dokázali vyprodukovať komerčný hit, čo dokazovala skladba „It’s My Life“ z dvojplatinového albumu Crush (2000) a AC/DC tiež vydali platinovú nahrávku, Stiff Upper Lip (2000) Aerosmith vydali Just Push Play (2001) s top 10 hitom „Jaded“, platinový album, ktorý sa v rebríčku Billboardu umiestnil na druhom mieste, a ktorým sa skupina priblížila bližšie smerom k popu; a tiež album bluesových cover verzií Honkin' on Bobo, ktorý sa v roku 2004 umiestnil na piatej priečke. Opätovne sa spojili a následne vyrazili na turné skupiny Van Halen (s Hagarom v roku 2004 a potom s Rothom v roku 2007) The Who a Black Sabbath (s Osbournom 1997 – 2006 a s Diom 2006/7) a dokonca aj Led Zeppelin odohrali jedno predstavenie (2007), čím tieto skupiny podnietili obnovenie záujmu o predošlé dekády. Popritom vznikli a vydobyli si určitý úspech hardrockové superskupiny ako Audioslave (zložená z bývalých členov Rage Against the Machine a Soundgarden) a Velvet Revolver (zložená z bývalých členov Guns N’ Roses, punkovej kapely Wasted Youth a speváka Stone Temple Scotta Weilanda). Avšak tieto kapely nemali dlhého trvania, rozpadli sa v rokoch 2007 a 2008. V roku 2008 konečne vyšiel dlho očakávaný album Guns N’ Roses Chinese Democracy, avšak získal iba jednu platinu a nepriniesol skupine taký úspech, aký zažívala na prelome 80. a 90. rokov. Úspešnejší bol dvojplatinový album AC/DC Black Ice (2008). Bon Jovi si stále užívali úspech, dokonca fušovali do country s piesňou „Who Says You Can’t Go Home“, ktorá sa v rebríčku Hot Country Singles umiestnila v roku 2006 na prvej priečke, a s countryrockovým albumom Lost Highway, ktorý sa v roku 2007 umiestnil na prvej priečke Billboardu. V roku 2009 Bon Jovi prichádzajú s ďalšou albumovou jednotkou, The Circle, ktorá znamenala návrat k hardrockovému soundu. V roku 2010 Heart dobyli desiatu priečku rebríčku Billboard Top 10, kde sa dostali po prvýkrát po dvadsiatich rokoch.
Aj keď Foo Fighters aj naďalej patrili medzi najúspešnejšie rockové skupiny, čo dokazovali ich albumy ako In Your Honor (2005), ktorý sa vyšplhal v albumových rebríčkoch v USA a v Británii na druhé miesto, mnohé skupiny prvej post-grungeovej vlny už viditeľne strácali popularitu. Kapely ako Creed, Staind, Puddle of Mudd a Nickelback priviedli žáner do 21. storočia zo značným komerčným úspechom, zanechajúc väčšinu úzkosti a hnevu pôvodného hnutia na úkor konvenčnejších refrénov, epiky a romantických piesní. V ich šľapajach kráčali nové skupiny ako Shinedown a Seether. Medzi interpretov s tradičnejším hardrockovým soundom patria Andrew W.K., Beautiful Creatures a Buckcherry, ktorých prelomový album 15 (2006) získal platinovú platňu a singel „Sorry“ (2007) sa dostal do prvej desiatky Billboard 100. V polovici 1. dekády 21. storočia sa so scény garážového rocku a post-punk revivalu vynárajú ďalšie skupiny s hardrockovými tendenciami ako Black Rebel Motorcycle Club, Kings of Leon a Queens of the Stone Age z USA, Three Days Grace z Kanady, Jet z Austrálie a The Datsuns z Nového Zélandu. V roku 2009 si získala pozornosť superskupina Them Crooked Vultures, pozostávajúca z Dava Grohla (Foo Fighters), Josha Homma (Queens of the Stone Age) a Johna Paula Jonesa (Led Zeppelin), keď sa vydala na turné a vydala rovnomenný debutový album, ktorý sa dostal do top 20 v USA a v Británii a vo viacerých iných krajinách do top 10.
Ivan Alexandrovič Gončarov
Ivan Alexandrovič Gončarov (* 18. jún 1812, Ulianovsk, Rusko – † 27. september 1891, Petrohrad, Rusko) bol ruský spisovateľ.
Život a dielo
Gončarov sa narodil v bohatej kupeckej rodine v Simbirsku, dnešný Ulianovsk. Dostal kvalitné domáce vzdelanie, ako to vtedy bolo v zámožných rodinách bežné. Rodina si želala, aby mladý Gončarov pokračoval v otcových šľapajach obchodníka. Gončarov začal študovať na ekonomickej škole, avšak po dvoch rokoch prešiel na filozofickú fakultu Moskovskej univerzity. Po skončení štúdia začal pracovať ako úradník v Petrohrade na ministerstve financií a po vyše tridsaťročnej službe odišiel do výslužby.
Začínal najprv prekladmi z francúzskeho jazyka, potom sa začal venovať vlastnej tvorbe - črtám, poviedkam a románom. Po nedokončenom románe Starci z roku 1843 napísal prvý spoločensko-psychologický román v ruskej literatúre Všedný príbeh, ktorý mal veľký úspech. Už z tohto diela bolo jasné, že Gončarovovi romantizmus je cudzí a je autorom najmä realistickým a racionálnym. Zaujímala ho všednosť a každodennosť, ktorú žil. Nekarikoval ju však ako Gogoľ a neoslavoval ju ako Puškin, svojim čitateľom ponúkal dokonale odpozorovanú každodennosť ich životov.
Počas rokov 1852-1855 absolvoval plavbu okolo sveta – navštívil Anglicko, Afriku, Japonsko a cez Sibír sa vrátil späť do Ruska. Cestou sa zaoberá dielo Fregata Pallada. U nás ju vydalo Nakladateľstvo Vyšehrad roku 1951.
Po návrate z ciest napísal svoje vrcholné dielo - Oblomov, štvordielny spoločenský román z obdobia, keď v Rusku dožíval patriarchálny spôsob života a šľachtici a statkári boli nútení zmeniť svoju filozofiu života. Jedným z nich je aj Ilia Iľjič Oblomov a obyvatelia dediny Oblomovka. Postava Oblomova je často prirovnávaná k Hamletovi, ktorý na známu otázku: „Byť či nebyť?“ odpovedá slovami: „Nebyť.“ Oblomov je ďalšou modifikovanou postavou „zbytočného človeka“, ktorý sa v ruskej literatúre objavuje často v 19. storočí - Puškinov Eugen Onegin, Turgenevov Rodin, Čechovov Ivanov a ďalší.
V roku 1867 Gončarov odišiel do dôchodku a vydal svoj posledný román Úšust, v ktorom zobrazuje rozklad starého spôsobu života.
Zoznam geografických článkov/Ü
üb
Übelbach · Übersbach
ül
Ülejõe (Anija) · Üllő (mesto)
Epistrofos (vodca Halizónov)
Epistrofos (Epistrofos) je v gréckej mytológii vodca Halizónov, spojenec Trójanov v trójskej vojne.
Halizónsky vodca Epistrofos je postavou Homérovej Iliady. Jeho meno zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Podľa epického básnika Homéra, vojsku Halizónov velili Odios a Epistrofos. Hovoria o tom jeho verše:„Odios Halizónom a Epistrofos s ním velil, z Alyby, ďalekého mesta, kde domov je hojného striebra."
33377 Večerníček
thumb|Obežná dráha Večerníčku 33377 Večerníček je planétka v hlavnom páse planétok, ktorý okolo Slnka krúži vo vzdialenosti medzi 2,28 a 2,58 AU s inklináciou 7,1°. Jej obežná doba je približne 1256,2 dní (3,44 pozemských rokov).
Večerníček bol objavený Petrom Pravcom v hvezdárni Ondřejov 12. februára 1999. Po prvýkrát však bola zaznamenaná už v roku 1993. Alternatívne označenie Večerníčka je <tt>1999 CR9</tt>.
I-ťing
I-ťing (iné názvy: Kniha premien, Čouské premeny ;, , , ) je najstarší klasický čínsky text. Metaforicky popisuje kozmologické a filozofické predstavy. Sústreďuje sa na princíp dynamickej rovnováhy protikladov, evolúciu udalostí ako procesu a prijímanie nevyhnutnosti zmien.
V západných kultúrach sa často redukuje len na vešteckú príručku, pretože v Číne sa Kniha premien používala (a dodnes používa) ako orákulum. Je to však aj filozofický a kozmologický systém, ktorý zohráva dôležitú úlohu v taoizme, z ktorého vo veľkej miere vychádzala čínska kultúra.
I-ťing predstavuje prvú z piatich kanonizovaných kníh (Wu-ťing). Kniha premien patrí medzi najstaršie diela svetovej literatúry, súčasná sinológia kladie jej vznik do 12. storočia pred Kr.
Filozofia
Kniha pojednáva o základných témach čínskej filozofie:
Predpokladom, z ktorého vychádza, je myšlienka, že predvídať budúcnosť možno len na základe určitého poriadku, daného najkrajnejším princípom všetkého - zvaným Tao (Cesta) - princípom, podľa ktorého sa prítomnosť vyvíja do budúcnosti a ktorý zároveň zahrnuje úplnú súvislosť všetkých javov súčasnosti, konšteláciu vecí, do ktorej je zákonite zapojený aj človek. Táto dynamická, stále sa meniaca súvislosť tvorí systém premien, založený na pôsobení dvoch najzákladnejších, polárnych síl, ktorými sa prejavuje Tao: Princípom jang, združovaného so svetlým, silným a mužským, a princípom jin, združovaného s tmavým, slabým a ženským.
Takéto združovanie umožňuje zvláštna povaha čínskeho jazyka, spojeného so znakovým písmom symbolizujúcim pojmový obsah v optickom obraze (a nerozlišujúcim medzi substantívom, adjektívom a slovesom), a teda spájajúcim abstraktnosť s názornosťou. V javoch rôzneho druhu, ktoré sa zdajú mať niečo spoločné, sa tak vidí „to isté“ - to isté podstatné, a to sa týka nielen najzákladnejších princípov samých (jin a jang), ale aj ich kombinácií.
Trigramy
thumb|Osem trigramov (八卦) a osem svetových strán. V základných kombináciách Knihy premien, takzvaných trigramoch (卦 gùa), sa princípy jin a jang kombinujú do trojíc. Princípy sú symbolizované čiarami, pričom plné čiary predstavujú jang, a prerušované jin. Napríklad ☰ predstavuje jang-jang-jang, ☱ predstavuje jin-jang-jang atď. Každý trigram symbolizuje určitú prírodnú silu a zároveň nejaký element ľudského života.
Osem trigramov
Osem pôvodných trigramov má túto podobu:
Hexagramy
Spojením dvoch trigramov pri všetkých možných kombináciách vzniká celkom 64 hexagramov I-ťingu - obrazcov zložených zo šiestich čiar, ktoré predstavujú 64 rôznych archetypických situácií.
Hexagramy knihy I-ťing predstavujú akýsi vzorec vesmíru (Cestu Tao). Na ňom sa zakladá výklad v knihe I-ťing.
Zoznam významných svetových hornistov
Toto je zoznam významných svetových hornistov (hráčov na lesný roh) klasickej hudby. Zoznam je možné dopĺňať.
Odios
Odios (Odios) môže byť v gréckej mytológii:
Chytľan
Chytľan môže byť:
Alica v krajine zázrakov
Alica v krajine zázrakov môže byť:
Lisbourg
Lisbourg je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Spätný odkaz
Spätný odkaz, ang. backlink resp. inbound link je link, ktorý smeruje na konkrétnu webovú lokalitu alebo internetovú stránku. Môže mať podobu priamej URL adresy, prelinkovaného kľúčového slova, sponzorovaného odkazu či reklamného banneru. Slúži na to, aby nasmeroval užívateľa na určitú stránku či lokalitu.
Internetové vyhľadávače
Spätné odkazy sú dôležité z hľadiska optimalizácie pre vyhľadávače (SEO). Sú jedným z najdôležitejších faktorov ovplyvňujúcich poradie stránky vo vyhľadávačoch (SERP). Existujú rôzne metódy zamerané na získavanie spätných odkazov (tzv. linkbuilding), napr. umiestenie spätných odkazov v katalógoch, PR článkoch, na rôznych fórach, sociálnych sieťach a pod.
Peter Annet
Peter Annet (* 1693, asi Liverpool, Anglicko† 18. január 1769) bol anglický filozof a teológ, povolaním učiteľ, ostrý kritik tradičného kresťanstva a predstaviteľ osvietenského deizmu. V spise Supernaturals examined (1747) ostro odmietol možnosť uskutočnenia zázrakov.
Veštiareň
Veštiareň alebo orákulum je organizované stredisko veštenia; sväté miesto, odkiaľ vychádzalo božské posolstvo ako odpoveď na otázku danú veštcovi.
V Grécku vznikali veštiarne v dobe vzniku mestských štátov, pričom každá z nich mala svoj vlastný systém. Preslávila sa starobylá veštiareň v Dodone, Apolónove veštiarne v Miléte, v Delfách (pozri delfská veštiareň) a pod. Okrem toho kolovali medzi ľuďmi, najmä v ťažkých dobách, veštby pripisované Sibyle.
Zdroj
Věštírna
Nummulitidae
Nummulitidae (-po latinsky), po slovensky bežne nazývané numulity, je (sčasti vyhynutá) čeľaď veľkých dierkavcov (veľkých foraminifer). Niekedy sa klasifikuje pod názvom ? ako rad.
Referendum na Slovensku v roku 2015
Referendum obsahovalo tri otázky:
Nummulitidae
Vytvárali si vápnité schránky diskovitého tvaru tvorené menšími komôrkami. Veľkosť ich schránok bežne dosahovala 5-10 cm. Boli to morské bentické živočíchy. Sú známe zo sedimentov spodných treťohôr, hlavne z eocénu.
Referendum na Slovensku v roku 2015
Štvrtá otázka: „''Súhlasíte s tým, aby žiadnemu inému spolužitiu osôb okrem manželstva nebola priznaná osobitná ochrana, práva a povinnosti, ktoré sú právnymi normami k 1. marcu 2014 priznané iba manželstvu a manželom – najmä uznanie, registrácia či evidovanie ako životného spoločenstva pred verejnou autoritou, možnosť osvojenia dieťaťa druhým manželom rodiča?''“ nebola uznaná Ústavným súdom Slovenskej republiky.
Nummulitidae
Systém
Taxón (čeľaď /rad ) sa člení na rody:
Referendum na Slovensku v roku 2015
Petícia za referendum
Organizácia Aliancia za rodinu začala 5. apríla 2014 v záhrade Prezidentského paláca so zberom podpisov na uskutočnenie referenda za ochranu rodiny. Petícia obsahovala otázky o definovaní manželstva ako zväzku jedného muža a jednej ženy, ustanovenie adopcie len pre heterosexuálne páry ako aj právna ochrana výnimočnosti manželstva. Petícia požadovala aj otázku ohľadne povinnosti vzdelávania o sexuálnom správaní a eutanázie. Podľa aliancie sú všetky štyri otázky v súlade s Ústavou. Konanie petície podporila ešte v marci 2014 aj Konferencia biskupov Slovenska. Prezident Kiska počas svojej kampane pred prezidentskými voľbami v marci 2014 uviedol, že „bude preferovať“, aby sa referendum spojilo komunálnymi voľbami, ktoré sa mali konať (a konali sa) v novembri 2014. Vyhradil si však požiadať Ústavný súd o posúdenie ústavnosti referendových otázok. Hlasovanie o ľudskoprávnych otázkach nemožno vykonať. Neskôr hovorca Aliancie kritizoval údajné porušenie tohto prísľubu.
Nummulitidae
Názov
Latinský názov je odvodený od názvu najznámejšieho rodu - Nummulites. Tento je zas odvodený od ich tvaru - doslova znamená malá minca. Rod Nummulites definoval v roku 1801 Lamarck.
Referendum na Slovensku v roku 2015
Petícia za referendum
V júni 2014 Aliancia za rodinu oslovila listom viacerých starostov s prosbou o podporu pri zbieraní podpisov do referenda „napríklad vo forme zbierania podpisov na verejných priestranstvách obce, informovaním na obecných vývesných plochách, v miestnom rozhlase a na webstránke obce“. Podľa viacerých právnych názorov je tento postup mimozákonný, Iniciatíva Inakosť podala podanie na Generálnu prokuratúru. Podľa názoru Ministerstva vnútra však zákaz platí len v čase pracovnej doby a pri výkone štátnej správy. Nevzťahuje sa na podporu petície na webových stránkach či v obecných novinách. Hranica 300 000 podpisov mala byť presiahnutá v prvej polovici júla. Potrebných 350 000 podpisov organizátori očakávali koncom augusta 2014. Mottom zbierania podpisov bolo „Made by mama + tato“. Petícia bola odovzdaná prezidentovi 27. augusta 2014. 24. septembra prezidentská kancelária potvrdila, že z vyše 408 tisíc odovzdaných podpisov bolo 389 843 platných, 18 602 neplatných a 118 sporných. Podľa The Economist petíciu podpísalo 8% občanov Slovenska.
Nummulitidae
Charakteristika
Schránky bývajú involútne, poloinvolútne a evolútne, tvorené kalcitom. Tvarom pripomínajú mince. Výrazný je ich pohlavný dimorfizmus. Dosahovali veľkosť až 15-16 cm. Obývali sublitorálne prostredie teplých morí. Sú radené k pohyblivému (vagilnému) bentosu. Majú horninotvorný význam, často tvoria veľké akumulácie vápencov. Z vápencov tvorených numulitmi je postavená napríklad aj veľká Cheopsova pyramída.
Referendum na Slovensku v roku 2015
Podanie na Ústavný súd a reakcie
Začiatkom septembra 2014 prezident Andrej Kiska požiadal Ústavný súd o prehodnotenie ústavnosti otázok petície:„či otázky v petícii za vyhlásenie referenda o ochrane rodiny sú alebo nie sú v súlade s Ústavou SR; či sa týkajú alebo netýkajú základných práv a či referendum o týchto otázkach možno alebo nemožno vyhlásiť.“ Anton Chromík z Aliancie vyjadril sklamanie a „Stratégi[u] politikov a elít je taká, aby problém ochrany rodiny zahrali do stratena a Ústavný súd dlho nerozhodol.“ S krokom nesúhlasila ani katolícka cirkev. Arcibiskup Zvolenský povedal „Rozhodnutie prezidenta nás prekvapilo, no berieme ho na vedomie.“ Vyhlásil tiež, že „Je zrejmé, že inštitucionalizácia iných spôsobov správania sa jednotlivcov na úroveň rodiny, predstavuje zásadné narušenie spoločnosti v jej základoch.“ Kiskov krok uvítali zástupcovia LGBTI skupín: Martin Macko z Iniciatívy Inakosť povedal, že organizátori petície podviedli signatárov dvakrát „Raz, keď im povedali, že hlavnou hrozbou pre ich rodiny sú homosexuáli a druhýkrát, keď ich dôveru zneužili na presadzovanie protiústavnej a od začiatku márnej iniciatívy.“ Amnesty International Slovensko Kiskovo rozhodnutie víta. Podľa organizácie schválenie otázok „ovplyvní život jednej skupiny ľudí, čím vytvorí legitímny priestor pre diskrimináciu a môže viesť aj k odnímaniu práv ďalších skupín“. Rozhodnutie prezidenta podporil aj Richard Sulík (SaS). 24. septembra 2014 Ústavný súd potvrdil, že podnet prijal na „ďalšie konanie“. 1. októbra 2014 začala iniciatíva Povedzme nie nezmyselnému referendu protestnú hladovku proti referendu.
Nález Ústavného súdu
Prezident Kiska rozhodnutie Ústavného súdu dostal 21. novembra, po 78 dňoch. Rozhodnutie bolo zverejnené 2. decembra 2014. Spolu so stanoviskom boli zverejnené aj dve odlišné stanoviská sudcov Lajosa Mészárosa a Ladislava Orosza. Podľa sudcu Meszárosa v referende ide o charakter štátu, ľudské práva a základné slobody. Podľa neho Ústavný súd „neskúmal, či sa referendum netýka zraniteľných menšín v otázkach súvisiacich s identitou a s podstatou jednotlivých základných práv a slobôd.“ Podľa sudcu Orosza výklad nezahřňal ústavný princíp zákazu diskriminácie ani „prirodzeno-právne poňatie základných práv a slobôd spočívajúce v uznaní, úcte a rešpekte k prirodzeným právam človeka ako právam, ktoré sú neodňateľné, neodcudziteľné, nepremlčateľné a nezrušiteľné.“
Vyhlásenie referenda
27. novembra 2014 prezident Kiska referendum vyhlásil na 7. februára 2015. Právnik Marián Giba pripomína, že ani keby referendum bolo platné, náležité zákony nemusia byť schválené parlamentom. V decembri 2014 bola poslancami OĽaNO navrhnutá novela Ústavy ktorá by znížila kvórum na referendum z 50 na 20%. Návrh nebol schválený Národnou radou.
Tradičná rodina
Podľa sociologičky Jarmily Filadelfiovej existuje veľa definícií rodiny: ''„Dnes pozorujeme zreteľný posun k pluralizácii rodinných foriem i noriem rodinného života. Teraz sa veľmi často hovorí o tradičnej rodine. Aj to je sociálny konštrukt. Tradičná rodina sa mení v priestore i v čase.“'' Na Slovensku sa rodina menila v závislosti na období, či je mestská alebo vidiecka ako v jednotlivých regiónoch. Podobne sa o tradičnej rodine vyjadril kňaz a teológ Tomáš Halík: ''„Tomu, kto by použil takéto spojenie, by som musel položiť otázku: Akú tradíciu máte na mysli, o akej dobe hovoríte? O kmeňových spoločenstvách a mnohoženstve v dobe, o ktorej hovorí Biblia? O rodine v antickom Grécku, kde boli v popredí erotické vzťahy medzi mužmi? O stredovekej rodine s ideálom rytierstva a galantnosti k dáme (ktorá spravidla nebola manželkou dotyčného)? O meštianskej patriarchálnej rodine 19. storočia v Európe? O súčasnej rodine? Rodina – jej štruktúra, chápanie, role muža a ženy, štýl výchovy detí a mnoho ďalších aspektov – sa radikálne premieňala v priebehu dejín v rôznych kultúrnych kontextoch.“
Manželstvá
Do júna 2014 Ústava obsahovala vetu ''„Manželstvo, rodičovstvo a rodina sú pod ochranou zákona. Zaručuje sa osobitná ochrana detí a mladistvých.“ V júni 2014 bola Ústava novelizovaná a veta v nej znie „Manželstvo je jedinečným zväzkom medzi mužom a ženou. Slovenská republika manželstvo všestranne chráni a napomáha jeho dobru.“ Podľa Aliancie za rodinu: „Ak by sme pripustili vznik homosexuálnych zväzkov a ich postavenie na roveň manželstva (čo sa môže stať vďaka európskym súdom), nebude existovať žiaden racionálny dôvod neumožniť rovnaké „práva“ alebo „služby“ akejkoľvek inej forme spolužitia ľudí (zväzky vnútri širších rodín, medzi troma osobami, štyrmi osobami...).“''
Adopcie
Počas roku 2013 si deti adoptovalo 156 manželov a 17 jednotlivcov. Podľa zákona si „osamelí ľudia, ktorí na úrade povedia, že žijú sami, si môžu osvojiť dieťa „výnimočne““. Podľa Natálie Blahovej z Ústredia práce, sociálnych vecí a rodiny: ''„Na otázku, či homosexualita zohráva úlohu pri posudzovaní spôsobilosti záujemcu vykonávať pestúnsku starostlivosť alebo osvojenie, uvádzame, že ide o skutočnosť, ktorú treba brať do úvahy, ale na základe len tejto samotnej skutočnosti nemožno takúto osobu vylúčiť z procesu náhradnej starostlivosti. Osoba žiadateľa sa posudzuje komplexne.“ Bývalá sudkyňa a dnešná ombudsmanka Jana Dubovcová poznamenala: „Túto problematiku som riešila v úvode mojej sudcovskej kariéry. Pri rozhodovaní o osvojení som nikdy nezisťovala sexuálnu orientáciu žiadateľov o osvojenie, pretože by to bolo v rozpore s ich základnými právami, napríklad právom na ochranu súkromia“''. Iniciátor referenda Aliancia za rodinu tvrdí, že „Dvaja muži nemôžu nahradiť mamu, ani dve alebo tri ženy nenahradia dieťaťu otca.“ Podľa profesorky Susan Golombok (University of Cambridge ), spoluautorky štúdiu z Cambridge: „Nenašli sme žiadny dôkaz, ktorý by potvrdil, že detské mužské alebo ženské vlastnosti by boli nejako ovplyvnené tým, že má dieťa za rodičov dvoch gejov alebo dve lesby“.
Podľa štúdií Americkej psychologickej asociácie a University of Cambridge citovaných v Denníku N deti, ktoré vyrastali v homosexuálnych rodinách vyrastajú rovnako ako v heterosexuálnych. Viaceré tieto štúdie však boli spochybnené ako nedostatočne reprezentatívne, zameriavajúce sa prevažne na lesby alebo vychádzajúce z hodnotenia rodičov a nie potomkov, čo je hodnotené ako neobjektívne. Štúdia Marka Regnerusa, New Family Structures Study, ukazuje na rozdiely medzi deťmi z rôznych typov rodín. Ako najvhodnejší typ sa ukázala rodina pozostávajúca z rôznopohlavných rodičov v dlhodobom stabilnom zväzku, zatiaľ čo potomkovia rodičov v homosexuálnom zväzku vykazovali vyššiu nezamestnanosť, menšiu zamestnanosť na plný úväzok, častejšie myšlienky na samovraždu, nižšiu sebaidentifikáciu ako 100% heterosexuál, častejšie podvádzanie partnera, častejší výskyt sexuálne prenosných chorôb, častejšie vzťahy s príslušníkov rovnakého pohlavia a ďalšie.
Sexuálna výchova
V súčasnosti na školách nie je zavedený predmet sexuálna výchova. Téma sa vyučuje na hodinách etickej výchovy, biológie, občianskej náuky a triednických hodín. Existuje prierezový predmet Výchova k manželstvu a rodičovstvu, ktorý nie je povinný. Každá škola však má jeho koordinátora. Na otázku, či je učivo o sexuálnom správaní povinné, podľa Rie Gehrerovej z Denníku N: ''„Záleží na konkrétnom učiteľovi a koordinátorovi, v akom rozsahu a či vôbec tému do výučby zaradí. Na povinných predmetoch ako biológia a občianska náuka sa však môžu vyskytnúť témy ako antikoncepcia, prevencia pred sexuálne prenosnými ochoreniami či zdravotné a psychologické riziká striedania sexuálnych partnerov. Takéto témy však v školách obvykle zostávajú len ako diskusie, či prednášky.“'' Na základných školách sa v biológii v siedmom ročníku preberá rozmnožovacia sústava, plánované rodičovstvo a antikoncepcia. Na materských školách sa sexualita nevyučuje. Sexuológ Jozef Dúbravický považuje sexuálnu gramotnosť na Slovensku za „veľmi zlú“.
Kampaň v médiách
V decembri 2014 sa vyskytla otázka ako bude verejnoprávna RTVS postupovať pri prenose omší. RTVS poskytuje v nedeľu priestor katolíckej a evanjelickej cirkvi. V čase kampane však nemôže vysielať reklamu na hlasovanie. Bude sa preto musieť dohodnúť s Konferenciou biskupov Slovenska a evanjelickou cirkvou na obsahu vysielania. Martin Macko z Iniciatívy Inakosť poznamenal: „My sa napríklad v rámci vyváženosti názorov už dlhodobo, no zatiaľ neúspešne snažíme, aby bola do programovej štruktúry zaradená aj relácia o LGBTI menšine“. Prvé nepriame náznaky kampane boli už odvysielané začiatkom decembra v Slovenskom rozhlase. V januári malo Rádio Regina odvysielať liturgiu slúženú kňazom Rastislavom Bakom. V kázni sa však vyskytla sporná pasáž. RTVS trvalo na jej vystrihnutí, kňaz to odmietol a následne RTVS odmietlo omšu odvysielať. Podľa hovorkyne RTVS Dominiky Šulkovej bola časť kázne „v rozpore s pravidlami vysielania RTVS pred referendom, hraničí podľa nášho názoru s takzvaným ´hate speech´ [...], ale aj s porušovaním slovenskej a medzinárodnej legislatívy”. Podľa prešovského gréckokatolíckeho arcibiskupa Jána Babjaka ide o porušenie „slobody slova, náboženskej slobody a neadekvátny zásah do práv národnostných menšín”. Námestník generálneho prokurátora pre trestný úsek Peter Šufliarsky mal 27. januára vydať pokyn na preskúmanie kázne. Je podozrenie, že kňazovo vyjadrenie je trestným činom. V nedeľu 1. februára v kostoloch Slovenska kňazi čítali pastiersky list, ktorý hovoril o referende. Omšu z Kostola svätej rodiny v Petržalke mala vysielať RTVS.